2012ko Eusko Legebiltzarrerako hauteskundeak

2012ko Eusko Legebiltzarrerako hauteskundeak urte horretako urriaren 21ean egin ziren. Eusko Legebiltzarraren X. legealdiko 75 legebiltzarkideak hautatu ziren: Euskal Autonomia Erkidegoko lurralde historiko bakoitzetik 25 parlamentari.

Hauteskundeak 2013an ospatzekoak ziren, baina Patxi López lehendakariak aurreratu egin zituen, PPrekin Eusko Jaurlaritzan zuen akordioa hautsi ondoren. Halaber, aipagarria da ezker abertzalea hauteskundeetara aurkeztu zela EH Bildu koalizioaren barnean.

Aurrekariak 
2009ko hauteskundeetan Patxi Lopez sozialista bilakatu zen historiako lehen lehendakari ez jeltzalea.
2011n Eusko Alkartasuna, Alternatiba eta ezker abertzalea batu ziren Bildu alderdia sortzeko. Urte hartako udal hauteskundeetan botoen %25,5 lortu zuten EAJren %30,1 aldean. Bilduk EAJk baino zinegotzi gehiago lortu zituen Hego Euskal Herrian.
2011 urte amaieran, koalizioan Aralar sartu zen (Amaiur koalizioa eratuz) eta Espainiako hauteskunde orokorretan ere bigarren postua lortu zuen EAJren atzetik. Azkenik, lau alderdi ezkertiar abertzaleek Euskal Herria Bildu koalizioa osatu zuten 2012ko Eusko Legebiltzarrerako hauteskundeetarako.

Testuinguru politikoari dagokionez, hainbat faktore garrantzitsu hartu behar dira kontutan hauteskunde horietan:
 ETAren ekintza armadun behin betiko uztea
 Krisi ekonomikoa
 Ezker abertzalearen legeztapena
 PSE-PP gobernu-akordioaren haustura
 Katalunian independentismoaren aldeko giroa eta 2014ko Eskoziako independentzia erreferenduma

Zerrendaburuak hauteskunde-barrutien arabera 
Euskal Autonomia Erkidegoko hauteskundeetan hiru hauteskunde-barruti daude: Araba, Bizkaia eta Gipuzkoa.

Oharra: Beltzez lehendakarigaiak azaltzen dira.

Emaitza ofizialak

Laburpena 

a EA eta Aralar alderdien emaitzekiko.

Emaitza orokorrak

Lurralde bakoitzeko emaitza ofizialak

Laburpena

Araba

Bizkaia

Gipuzkoa

Emaitzak herriz herri

Grafikoak

Egutegia 
 2012ko abuztuaren 28a: EHAAn hauteskunde deialdia argitaratzen da.
 2012ko irailaren 3a: Hauteskunde barruti, atal eta mahaien banaketa burutzen da.
 2012ko irailaren 19: Hautagaien zerrendak argitaratzen dira EHAAn.
 2012ko abuztuaren 28tik urriaren 4ra: Aurrekanpaina
 2012ko urriaren 5etik 19ra: Kanpaina
 2012ko urriaren 20a: Erreflexio eguna
 2012ko urriaren 21a: Bozketa eguna

Bozketa eguna 
 Goizeko 10:00etan Arabako hainbat hauteslekutan PPren aurkako hainbat kartel kendu zituzten. Zehazki Gasteizen, Gamarra Nagusian eta Zalduondon.
 Parte-hartzea eguerdiko 12:00etan: Euskal Autonomia Erkidegoan %14,77; Bizkaian %13,92, Gipuzkoan %16,42 eta Araban %14,24.
 Parte-hartzea arratsaldeko 17:00etan: Euskal Autonomia Erkidegoan %47,21; Bizkaian %47,94, Gipuzkoan %46,97 eta Araban %45,03.

Hautatutako legebiltzarkideak

Bizkaia 
 EAJ (11): Iñigo Urkullu, Andoni Ortuzar, Arantza Aurrekoetxea, Ricardo Gatzagaetxebarria, Amaia Arregi, Fátima Ansotegi, Iñigo Iturrate, Leire Corrales, Juan Antonio Arieta-Araunabeña, Estíbaliz Hernaez eta Josune Gorospe.
 EH Bildu (6): Laura Mintegi, Maribi Ugarteburu, Leire Pinedo, Daniel Maeztu, Oskar Matute eta Arturo Muñoz.
 PSE-EE (6): José Antonio Pastor, Isabel Celaá, Rodolfo Ares, Idoia Mendia, Vicente Reyes eta Alexia Castelo.
 PP (3): Antonio Basagoiti, Antonio Damborenea e Inés Nerea Llanos.

Gipuzkoa 
 EH Bildu (9): Xabier Isasi, Pello Urizar, Marian Beitialarrangoitia, Rebeka Ubera, Lur Etxebarria, Juanjo Agirrezabala, Iñaki Lazarobaster, Unai Urruzuno eta Diana Carolina.
 EAJ (9): Joseba Egibar, Bakartxo Tejeria, Maria Eugenia Arrizabalaga, Alex Etxebarria, Maribel Vaquero, Kerman Orbegozo, Ane Urkiola, Garbiñe Mendizabal eta Luke Uribe-Etxebarria.
 PSE-EE (5): Iñaki Arriola, Susana Corcuera, Blanca Roncal, María Arrate Gallastegi eta Bixen Itxaso.
 PP (2): Arantza Quiroga eta Borja Semper.

Araba 
 EAJ (7): Xabier Agirre, Jone Berriozabal, Francisco Javier Carro, Estefanía Beltrán de Heredia, Norberto Aldaiturriaga, Ana Isabel Oregi eta Luis Javier Tellería.
 EH Bildu (6): Belén Arrondo, Hasier Arraiz, Eva Blanco, Julen Arzuaga, Igor López de Munain eta Estitxu Breñas.
 PP (5): Iñaki Oyarzábal, Javier Maroto, Laura Garrido, Carmelo Barrio eta María Carmen López de Ocáriz.
 PSE-EE (5): Patxi López, Txarli Prieto,Txaro Sarasua, Natalia Rojo eta Mikel Unzalu.
 UPyD (1): Gorka Maneiro.

Lehendakaria aukeratzea

Erreferentziak

Kanpo estekak 

Eusko Legebiltzarrerako hauteskundeak
2012